Source: http://www.123peniaze.sk/dane/dan-z-vyhry/
Timestamp: 2015-01-26 00:16:00+00:00
Document Index: 2843745

Matched Legal Cases: ['§43', '§ 8', '§ 10', '§ 43', '§ 8', '§5', '§11', '§52', '§ 8']

123peniaze.sk » Dane » Daň z výhry
Publikované 02.05.2012.Komentované 295x - čítať komentáre » | pridať vlastný komentár ».
Cena alebo výhra, ktorá nieje oslobodená od dane sa považuje za zdaniteľný príjem.
Cenou alebo výhrou sa rozumie:
Ceny a výhry podľa zákona o dani z príjmu patria medzi ostatné príjmy fyzických osôb. Cena alebo výhra, ktorá nieje oslobodená od dane sa považuje za zdaniteľný príjem. Ide o nasledovné taxatívne vymenované ceny a výhry:
Ceny alebo výhry v rámci zdaňovacieho obdobia nie je možné sčítavať, každú cenu alebo výhru treba posudzovať jednotlivo. Cena alebo výhra prevyšujúca sumu 165,97 Euro podlieha zdaneniu v plnej výške.
Zákon o hazardných hrách hazardné hry definuje ako hry, v ktorých hráč po zaplatení vkladu môže získať výhru v peniazoch, veciach alebo právach, a splní herným plánom vopred určené podmienky. Výsledok hazardnej hry závisí od náhody alebo od vopred neznámeho výsledku určitej okolnosti alebo udalosti. Výsledok okolnosti alebo udalosti, ktorá určuje výsledok hazardnej hry, nesmie byť vopred nikomu známy a nesmie byť nikým ovplyvniteľný a nesmie byť v rozpore s pravidlami hazardnej hry.
Zdanenie výhry na slovensku a zo zahraničia v roku 2010, 2011, 2012
Zrážkovou daňou sú zdaňované peňažné výhry:
peňažné výhry z vkladov na vkladových knižkách plynúcich zo zdrojov na území SR
peňažné výhry v lotériách a iných obdobných hrách plynúcich zo zdrojov na území SR
peňažné výhry z reklamných súťaží a žrebovaní plynúcich zo zdrojov na území SR
peňažné ceny z verejných súťaží a zo súťaží v ktorých je okruh súťažiacich obmedzený podmienkami súťaže alebo ak ide o súťažiach vybraných usporiadateľom súťaže a ceny zo športových súťaží plynúcich zo zdrojov na území SR
Podľa zákona o dani z príjmu zrážku dane je povinný vykonať organizátor, prevádzkovateľ alebo usporiadateľ súťaže pri vyplatení alebo pripísaní úhrady v prospech výhercu – daňovníka. Pri zdanení výhry zrážkovou daňou t.j. daň z výhry sa použije sadzba dane pre dané zdaňovacie obdobie podľa zákona o dani príjmov. Aktuálne je pre roky 2010, 2011 a 2012 sadzba dane je vo výške 19%.
Vykonaním zrážky dane z výhry sa považuje daň za vysporiadanú od 1.1.2011. Za zdaňovacie obdobie 2010 sa daň vybraná zrážkou považovala za preddavok na daň a daňovník si tento preddavok mohol odpočítať od dane v daňovom priznaní ak sa tak rozhodol.
Prostredníctvom daňového priznania sú zdaňované:
výhry z vkladov na vkladových knižkách plynúcich zo zdrojov v zahraničí
nepeňažné ceny a výhry bez ohľadu na to či plynú zo zdrojov na území SR alebo v zahraničí (napr. daň z výhry auta)
Výhry plynúce zo zdrojov v zahraničí a nepeňažné výhry sú zdaňované osobne daňovníkom prostredníctvom daňového priznania a to tak, že daňovník zahrnie tieto príjmy do základu dane resp. čiastkového základu. Pri poskytnutí nepeňažnej výhry alebo ceny je prevádzkovateľ alebo organizátor hry, súťaže povinný oznámiť výhercovi hodnotu výhry . Hodnotou výhry alebo ceny je obstarávacia cena alebo vlastné náklady prevádzkovateľa hry, súťaže alebo žrebovania.
V prípade vecnej výhry, daň z výhry neplatí a daňové priznanie nepodáva výherca – študent, ak jeho celkové zdaniteľné príjmy za zdaňovacie obdobie, do ktorých patrí aj hodnota vecnej výhry, nepresiahnu 50% sumy nezdaniteľnej časti základu dane na daňovníka.
Pri určovaní miesta – štátu zdanenia v prípade výhry plynúcej zo zdrojov v zahraničí je potrebné vychádzať z uzavretej zmluvy o zamedzení dvojitého zdanenia s konkrétnym štátom.
Do základu dane resp. čiastkového základu sa zahrňujú len zdaniteľné ceny a výhry znížené o výdavky.
Páčil sa vám článok?EmailPrint	Príspevok bol vložený Dane a označený Daň z príjmu,Zdaniteľný príjem danovnicka. Vytvorte záložku trvalého odkazu.	Čo by ste si mali prečítať ďalej?Daň vyberaná zrážkou z príjmov
Zaujíma vás: Dan z vyhry zdravotnej poistovni, zdanenie výhry, dan z výhry 2012, dan z vyhry 2013, dan z vyhry, Komentáre - Pridať vlastný komentár »
295 komentárov pri “Daň z výhry”	Navigácia v komentároch
Katarína o 4. január 2015 o 11:10 povedal:
Prosím Vás – je overenie žrebu považované už za uplatnenie si nároku na výhru? (ide o sumu, ktorá sa musí vyplatiť priamo v spoločnosti Tipos) ďakujem
Odpovedať ↓	Mirec o 15. júl 2014 o 17:16 povedal:
Dobry den, v roku 2013 som vyhral mobilný telefón v hodnote 440,- €, čo som priznal aj v daňovom priznaní, bol som oslobodený od dane, nakoľko môj príjem nepresiahol zákonom stanovenú čiastku. V tomto období som bol študentom VŠ, som povinny platit z tejto výhry odvody do ZP???? Dakujem
Odpovedať ↓	Janka Chválová o 13. marec 2014 o 10:05 povedal:
Som starobná dôchodkyňa s 570 eur mesačne. 2x do raka mi OSBD vyplatí odmenu cca 180 eur, t.j. 360 eur ročne, ktoré zdaní pri výplate. Ako budem dávať DP za rok 2014, týka sa ma nezdaniteľná suma 350 eur alebo budem
platiť daň a odvod do ZP ?
Odpovedať ↓	Balogová o 7. marec 2014 o 23:40 povedal:
Prosím poradiť. výhra PC podlieha dani, ale v celej výške, či sa odpočíta suma 350€ a kedy treba odviesť odvody do ZP, keď výhra bola koncom júla tohto roku. . srdečne ďakujem za radu.
Odpovedať ↓	Ivana Šichulová o 10. marec 2014 o 20:56 povedal:
Výhru priznáte v daňovom priznaní za r. 2013, teda v marci 2014. Z tohoto daňového priznania vám zdravotná poisťovňa vypočíta nedoplatok, ktorý uhradíte do konca júna 2014.
Odpovedať ↓	peter o 25. február 2014 o 2:48 povedal:
Dobry den,chcem sa opytat ci sa nezmenil nahodou zakon pre tento rok ohladom dani z kurzovych stavok,este stale plati ze sa dane neplatia z kurzovych stavok?dakujem
Odpovedať ↓	Vyherca o 8. február 2014 o 16:48 povedal:
Dobry den, nemenila sa nahodou od roku 2013 hodnota nepenaznej vyhry oslobodenej od dane? Myslim ze tam bola novelizacia na sumu okolo 350-400 eur oproti povodnym 165…
Odpovedať ↓	Ivana Šichulová o 21. február 2014 o 19:00 povedal:
Menila sa výška na 350 eur.
Odpovedať ↓	Maria turzovska o 10. január 2014 o 18:58 povedal:
Dobry den vyhrala som v reklamnej sutazi istej fi 1000 eur,som starobny dochodca a zaujima ma ako a ci mi vyhra bude zdanena a v akej vyske.
Od teto fi som kupila vyrobok za 690 eur,v suvislosti s reklamnou sutazou.
bude tato skutocnost zohladnena?
Odpovedať ↓	Ivana Šichulová o 21. január 2014 o 17:18 povedal:
Pokiaľ ste vyhrali finančnú čiastku, výhra Vám už mala byť zdanená podľa §43 Zákona č.595/2003 Z.z. o dani z príjmu. Pre istotu sa na to informujte u vyhlasovateľa súťaže.
Odpovedať ↓	Dušan Močarník o 14. december 2013 o 8:08 povedal:
Dobrý deň, vyhral som nové auto teraz, v roku 2013. Som nepodnikateľ. Viem, že by som mal zaplatiť daň 19 % a 14% do zdravotnej poisťovne. Ja ale auto mám. Toto vyhraté by som chcel ihneď predať. Musím znova zaplatiť daň z predaja a znova do zdravotnej poisťovne? Ak áno, v akej výške?
Odpovedať ↓	jano o 22. november 2013 o 21:55 povedal:
chcem sa opýtat keby že náhodov vyhrám peniaze 3miliony v euromilionoch tak by som musel platit dan?????daakujem za odpoved
Odpovedať ↓	Ivana Šichulová o 18. december 2013 o 21:00 povedal:
Samozrejme, že by ste z tejto sumy zaplatili daň a aj odvody do zdravotnej poisťovne. Daň Vám bude strhnutá hneď pri vyplácaní výhry. Odvody do zdravotnej poisťovne by ste platili až v lete budúceho roku. Tak nemiňte tie peniaze hneď, aby ste nemali v lete hlavu v smútku, kde nabrať peniaze na nedoplatok zdravotného poistenia (14% z celkovej sumy).
Držím palce, aby ste tie peniaze vyhrali.
Odpovedať ↓	Jan o 28. november 2014 o 13:24 povedal:
Neuvadzali ste uz nahodou, ze odvody z penaznych vyhier sa neplatia????????????????????
Odpovedať ↓	jarmila szakalova o 5. november 2013 o 9:18 povedal:
V roku 2013 som vyhrala posteľ v hodnote 1300 EUR. Mám príjem aj zo zamestnania, viem, že musím tuto sumu zdaniť. Podávam DP typu B.
Chcem sa len opýtať pojde to do ostatných príjmov, do akeho riadku sa táto suma uvádza a odpočítava sa z nej tých 350 EUR, ktoré nepodliehajú zdaneniu?
Teda 1300 – 350 = 950, uvediem do DP sumu 950EUR alebo celu 1300 EUR?
Odpovedať ↓	Janka o 19. október 2013 o 13:37 povedal:
Chcela by som sa opýtať čo všetko musím zaplatiť ak som teraz vyhrala auto, aj ked som dlhodobo nezamestnaná ? ďakujem
Odpovedať ↓	Ivana Šichulová o 23. október 2013 o 20:08 povedal:
Keďže ide o nepeňažný dar, daň z výhry musíte priznať a uhradiť vy.
Ak ste auto vyhrali v roku 2013, do konca marca 2014 musíte podať daňové priznanie pre daň z príjmu a v ňom priznať aj vyhrané auto (cenu auta Vám oznámi usporiadateľ súťaže). Do konca marca 2014 budete musieť daň aj uhradiť. Do konca júna 2014 budete musieť uhradiť nedoplatok, ktorý Vám vznikne z ročného zúčtovania zdravotného poistenia. Ročné zúčtovanie zdravotného poistenia za Vás urobí Vaša zdravotná poisťovňa. Podklady bude mať z Vášho daňového priznania.
Odpovedať ↓	Jano o 17. január 2014 o 16:22 povedal:
Dobry den,ak som vyhral v decembri 2013,ale ceny som prevzal aj s preberacim protokolom v januari 2014,predpokladam ze to budem priznavat v marci 2015.Na preberacom protokole je ale informacia,ze som povinny odviest 14% do zdravotnej poist. do 9 mesiacov.Preco 9 mesiacov a nie az po danovom priznani v 2015? Ako mam postupovat.Dakujem.
Odpovedať ↓	Jano o 20. september 2013 o 8:57 povedal:
V roku 2012 som vyhral nepeňažnú cenu v hodnote 530€. Som dôchodca. Musím za uvedenú nepeňažnú cenu platiť dan. Ďakujem
Odpovedať ↓	renata o 15. september 2013 o 12:24 povedal:
Dobry den, poprosila by som o radu vyhrala som v súťaži v júli 2013 Notebook v hodnote 995,44 eur.koľko a akú sumu mám zaplatiť do zdravotnej poisťovne? vopred vám Ďakujem
Odpovedať ↓	Ivana Šichulová o 16. september 2013 o 19:42 povedal:
Do zdravotnej poisťovne zaplatíte odvody zo sumy 829,47 Eura (995,44-165,97), teda 116,13 (829,47 x 14%). Príjem priznáte v ročnom zúčtovaní zdravotného poistenia za rok 2013 až na jar 2014. Máte povinnosť do 30.6.2014 tento odvod do zdravotnej poisťovne uhradíte.
Ročné zúčtovanie zdravotného poistenia za Vás urobí Vaša zdravotná poisťovňa. Poisťovňa Vás vyzve nedoplatok zdravotného poistenia uhradiť.
Odpovedať ↓	Ria o 14. december 2013 o 16:05 povedal:
Prepacte, ale neviem, ako ste sa dostali na sumu 829,47……
Odpovedať ↓	Miloš o 11. august 2013 o 20:19 povedal:
Dobry den, som student a mam 16 rokov, nezarabam a jediny prijem za 2013 som mal telefon v hodnote 440€ (ako vyhra v sutazi v telekome) som povinny platit nejaku dan???? Dakujem Odpovedať ↓	Marek o 11. júl 2013 o 15:56 povedal:
Dobrý deň, vyhral som v maji 2013 v súťaži biczkel v hodnote 316€, som zamestnaný. Koľko a akú sumu mám zaplatiť DÚ a ZP? Ďakujem za odpoveď. Marek
Odpovedať ↓	Dana o 11. júl 2013 o 10:09 povedal:
dobrý deň, som organizátor športových pretekov menších, kde mám väčšinou výhry do 350 eur. spadá oslobodenie aj na zahraničných pretekárov, ak vyhrajú výhru?
Odpovedať ↓	Peter o 29. máj 2013 o 18:43 povedal:
Dobrý deň, vyhral som v máji 2013 v súťaži mobilný telefón v hodnote 300€, som zamestnaný. Koľko a akú sumu mám zaplatiť DÚ a ZP? Ďakujem za odpoveď. Peter
Odpovedať ↓	Eva o 6. jún 2013 o 14:30 povedal:
V marci 2014 treba podať DP typu B, kde priznáte aj hodnotu výhry. Daň z výhry bude 19 %. Okrem toho vám aj zdravotná poisťovňa na základe DP vyčísli 14 % z hodnoty výhry. Spolu teda zaplatíte 57 eur DÚ a 42 eur zdr. poisťovni.
Odpovedať ↓	Peter o 21. jún 2013 o 12:51 povedal:
Zisťoval som si to, daň sa neplatí. Máte údaj z roku 2012. Lukáš má pravdu. Ale aj tak ďakujem za snahu.
Odpovedať ↓	Lukas o 21. jún 2013 o 12:20 povedal:
Dobrý deň, nie je náhodou pre rok 2013 od 1.1. 2013 výška nepeňažnej výhry, ktorá nepodlieha zdaneniu 350 € ?
Odpovedať ↓	zuzana o 28. máj 2013 o 8:52 povedal:
dobry den, ked nahodou zle vyplnim danove priznanie – napr. spadam sem:
V prípade vecnej výhry, daň z výhry neplatí a daňové priznanie nepodáva výherca – študent, ak jeho celkové zdaniteľné príjmy za zdaňovacie obdobie, do ktorých patrí aj hodnota vecnej výhry, nepresiahnu 50% sumy nezdaniteľnej časti základu dane na daňovníka,
ale podala som danove priznanie a odviedla daň, musim podať opravne daňove priznanie, alebo mi DÚ automaticky vráti daň aj bez mojej žiadosti?
Odpovedať ↓	Eva o 6. jún 2013 o 14:25 povedal:
Treba podať dodatočné DP, inak daň DÚ nevráti.
Odpovedať ↓	Igi o 12. máj 2013 o 7:06 povedal:
Dobrý deň včera som vyhral v rulete 7000eur. Cez online casino ktoré je registrované na Malte. Čital som si cele forum a neviem sa zorientovať. Zdaniť či nezdaniť ? Som povinný výhru zdaniť ?
Odpovedať ↓	Karol o 26. máj 2013 o 14:04 povedal:
Ano. Ide o hazardnu hru kde zdanenie neprebieha zrazkou. Zdanenie prebehne v rmaci danoveho priznania zvysenim zakladu dane o vyhru.
Odpovedať ↓	Bibiana o 28. apríl 2013 o 12:03 povedal:
Dobry den vyhrala som zajazd v hodnote 5000 eur ako mam postupovat musim platit dan? Dakujem
Odpovedať ↓	Karol o 26. máj 2013 o 14:05 povedal:
Prostredníctvom daňového priznania sú zdaňované nepeňažné ceny a výhry.
Teda pri podavani buduceho danoveho priznania sa zvysi zaklad dane o vyhru.
Odpovedať ↓	anna o 5. apríl 2013 o 21:40 povedal:
chem sa opýtať že ako je to s výhrou na žrebe. Dnes som si kupila žreb za 0,50€ a vyhrala som 3500€, budem platiť daň??? a ako to mam potom zaučtovať do danového priznania, nakoľko som živnostníčka. Dakujem za odpoved.
Odpovedať ↓	Karol o 26. máj 2013 o 14:08 povedal:
Vyhra je 3500,- a naklady su 0,50 = teda zaklad dane sa zvysi o 3499,50eur a uvedie sa ako prijem z hazardnych hier.
Odpovedať ↓	Romana o 2. apríl 2013 o 22:29 povedal:
Doby den! Pani danovnicka, chcem sa spytat ako postupujete, ked pride na DU priznanie,poštou ktore nie je podpisane? Dakujem.
Odpovedať ↓	peter o 29. marec 2013 o 20:45 povedal:
dobrý den, vyhral som na žrebe (ktorý som si zakúpil za 1€) televízor v hodnote 500€, treba aj toto zdaniť?
Odpovedať ↓	Juraj o 27. marec 2013 o 13:07 povedal:
Prosím, ako je to s platením dane z výhry pre študentov? Som počul že do 1400 euro nemusím platiť. Je to pravda?
Odpovedať ↓	Erika o 27. marec 2013 o 8:47 povedal:
Dobry den! Na zaciatku marca 2013 som vyhrala televizor v hodnote 300 eur. Som zamestnana fyzicka osoba v statnom sektore. Aky je postup?Som povinna zaplatit dan z tejto vyhry?Prosim o podrobnejsie informacie. Dakujem
Odpovedať ↓	Katarína o 20. marec 2013 o 15:32 povedal:
Dobrý deň,vo februári 2013 som vyhrala skúter v hodnote 1790€,som SZČO,ako zaplatím 20% daň? Treba výhru nahlásiť aj na zdravotnú poisťovňu?
Odpovedať ↓	danovnicka o 21. marec 2013 o 22:03 povedal:
ste povinná daňovo vysporiadať nepeňažnú výhru v daňovom priznaní typ B spolu s príjmami SZČO za rok 2013 do 31.03.2014. Na základe podaného daňového priznania urobí vaša zdravotná poisťovňa urobí RZZP a pošle vám výkaz nedoplatkov na zdravotnom poistení.
Odpovedať ↓	Katarína o 3. apríl 2013 o 14:40 povedal:
Odpovedať ↓	Anna o 20. marec 2013 o 14:34 povedal:
Dobrý deň! Som na rodičovskej dovolenke a v roku 2012 som vyhrala nepeňažnú výhru v hodnote 231€. Mám podávať daňové priznanie, ak v roku 2012 som mala príjem z materskej v sume 3660€. od júna poberám rodičovský príspevok, iný príjem nemám. Ďakujem za odpoveď.
Odpovedať ↓	danovnicka o 20. marec 2013 o 15:14 povedal:
Dobrý deň, áno ste povinná podať daňové priznanie aj keď daň z príjmu platiť nebudete. Za rok 2012 je od dani z príjmu oslobodená nepeňažnú výhra v hodnote do 165,97,- Eur. Nepeňažná výhra nad uvedenú hodnotu podlieha zdaneniu v plnej výške. Príjem z materskej a rodičovský príspevok je od dani z príjmu oslobodený. Na základe vášho daňového priznania vaša zdravotná poisťovňa urobí RZZP za rok 2012 a pole Vám výkaz nedoplatkov na zdravotnom poistení.
Odpovedať ↓	Anna o 21. marec 2013 o 10:53 povedal:
A aký typ priznania mám odovzdať, keď pred materskou som bola: nezamestnaná, potom od 2010 decembra dobr. nem. poist. osoba aby som mala vyššiu materskú, a od septembra 2011 som bola na PN,od októbra 2011 do júna 2012 som poberala materskú, a od vtedy dostávam len RP, ani za rok 2011 som nepodávala daňové priznanie. Ani neviem ako to mám urobiť.
Odpovedať ↓	Eva o 21. marec 2013 o 16:52 povedal:
pani danovníčka nemá pravdu, pretože povinnosť podania DP je len vtedy, ak zdanit. príjmy presiahli 1822,37 ..
Odpovedať ↓	Viera Vanekova o 20. marec 2013 o 9:43 povedal:
V roku 2012 som vyhrala dovolenku v hodnote 2 000 €.
Som starobná dôchodkyňa s dôchodkom 340 €, bez iného príjmu.
Prosím o radu, či musím platiť daň z výhry. Aky formular ? Ďakujem za radu.
Odpovedať ↓	Tono o 19. marec 2013 o 22:38 povedal:
Zdravím v roku 2012 som vyhral fotoaparat v hodnote 570e. Danove priznanie za mna podal zamestnavatel kde pracujem cely rok 2012 za cca 450e. Az potom my prisla od organizatora sutaze posta kde ma informuju ze za mna zaplatili dan vo forme zrážky v ceskej republike / sutaz bola ceská / ale ja som zo slovenska ako mam postupovat ? podat nove priznanie ? alebo mam ine moznosti ?
Odpovedať ↓	Marianna o 19. marec 2013 o 17:35 povedal:
Dobrý deň, v r. 2012 som vyhrala v súťaži Duel 750 eur, z čoho mi bola na mieste zrazená daň a výhra bola vyplatená vo výške cca 600 eur. Iný príjem som v tom roku nemala, keďže som bola a stále som nezamestnaná. Môžem si urobiť DP s tým, že mi odvedená daň bude vrátená? Ďakujem pekne za skorú odpoveď.
Odpovedať ↓	danovnicka o 19. marec 2013 o 20:49 povedal:
daňové priznanie nepodávate, Vaša daňová povinnosť je zrážkou dane vysporiadaná. Zrážkovú daň už nieje možné vrátiť. Daňovníčka
Odpovedať ↓	Marianna o 19. marec 2013 o 21:42 povedal:
Aj keď ste ma nepotešili, ďakujem ešte raz za rýchlu odpoveď.
Odpovedať ↓	peter o 16. marec 2013 o 14:58 povedal:
vyhral som v roku 2012 tv v hodnote 650eur a v tom roku som bol zamestnaný 9 mesiacov a 3 mesiace – urad prace. Môj príjem činil mesačne 301 eur aj to iba 7 mesiacov, co viem dokladovat vypisom z uctu. Chcem sa teda opýtať musím podať daň. przinanie?
Odpovedať ↓	danovnicka o 16. marec 2013 o 19:16 povedal:
od dani z príjmu je oslobodená nepeňažná výhra ktorá neprekročí hodnotu 165,97,- Eur. Nepeňažná výhra v hodnote nadá 165,97,- podlieha zdaneniu v plnej výške. Keďže vaša nepeňažná výhra je predmetom dane ( ak ked vám daň matematicky nevyjde platiť) je preto aj súčasne vymeriavacím základom pre zdravotné poistenie.
Preto ste povinný podať daňové priznanie k dani z príjmu v ktorom uvediete hodnotu nepeňažnej výhry a príjem zo zamestnania za 9 mesiacov. K daňovému priznaniu priložíte potvrdenie o príjme ( o hrubom príjme, nie o čistom ktorý ste dostal vyplatený na účet) za rok 2012 od všetkých zamestnávateľov.
Odpovedať ↓	Alžbeta Novotná o 15. marec 2013 o 17:08 povedal:
Poberám starobný dôchodok vo výške 342 Euro.V roku 2012 som na dohodu
zarobila 398,32 Euro a preddavok na daň bol zrazený vo výške 75,68 Euro.
Chcela by som Vás týmto poprosiť o radu,či po podaní daňového priznania
mám nárok na vrátenie už zrazeného preddavku.
Vopred Vám pekne ďakujem za odpoveď.
Odpovedať ↓	danovnicka o 15. marec 2013 o 21:21 povedal:
Daňovník s predčasným, starobným a invalidným dôchodkom daň neplatí, ak za zdaňovacie obdobie 2012 úhrn jeho zdaniteľných príjmov, okrem príjmov, z ktorých bola daň vybraná zrážkou nepresiahne 50 % sumy nezdaniteľnej časti základu dane na daňovníka tj. 1822,37,- Eur.
Na základe uvedeného máte nárok na vrátenie zrazených a odvedených preddavkov na daň. Daňovníčka.
Odpovedať ↓	Mária o 13. marec 2013 o 13:08 povedal:
Slobodny umelec /ma aj prijem zo zavislej cinnosti/ obdrzal v roku 2012 viacero cien za scenar a reziu k filmu: /tieto hodnoty prevysovali ciastku 165,97 eur/.
– financne ocenenie /napr. 1000,- eur/.
– nefinancnu cenu – sochu /nema uvedenu hodnotu/
ceny boli aj zo SR aj zo zahranicia.
Prosim o usmernenie: hodnotu financneho ocenenia /prijem/ uviest do tabulky § 8, r. 9 – DP”B”. Vydavok??
a co zo sochou? – nema vycislenu financnu hodnotu-ma si to zistovat?
Alebo co s tym treba robit?
Hladam odpovede, no nemozem sa k tomu nikde dostat.
Prosim o link, ak je k tejto problematike podrobnejsie vysvetlenie niekde inde. Myslim, ze by to pomohlo viacerym. Velka vdaka. Maria
Odpovedať ↓	Josef Dalik o 13. marec 2013 o 12:09 povedal:
rád bych se zeptal na následující. U společnosti v ČR jsem vyhrál nepeněžitou cenu v hodnotě cca 4000 EUR, výhra byla předána v ČR a zde byla také uplatněna (jednalo se o poukázku na služby), jsem však občanem SK. Je moje povinnost tuto výhry na SK zdanit za rok 2013? Děkuji
Odpovedať ↓	danovnicka o 13. marec 2013 o 15:08 povedal:
v prípade zdaňovania výhier zo zahraničia a postupuje podľa zmluvy o zamedzení dvojitého zdanenia medzi SR a ČR v tomto prípade, výhry plynúce zo zmluvného štátu sa zdaňujú podľa článku 20 – Iný majetok, zmluvy o zamedzení dvojitého zdanenia. Príjmy rezidenta SR ( teda vás) z výhier v lotériách, stávkach a iných podobných hrách, z výhier v súťažiach a žrebovaniach, ktoré majú zdroj v druhom zmluvnom štáte ( teda v ČR) sa zdaňujú v tomto druhom štáte.
Ako rezident SR na území SR zdaňujete celosvetové príjmy , teda vo vašom prípade príjmy zo zahraničia + príjem zo slovenska. Daňovom priznaní uvediete hodnotu výhry ale ju druhý krát na území SR nezdaňujete, preto sa na elimináciu dvojitého zdanenia použije metoda zápočtu príjmov z nepeňažnej výhry a dane zaplatenej v ČR z nepeňažnej výhry.
Odpovedať ↓	Olga o 13. marec 2013 o 10:16 povedal:
Dobrý den mozte mi poradit? Mamka vyhrala v marci 2013 televizor. Chcem sa opytat ako ma teraz postupovat čo sa týka platenia odvodov do ZP a DU. Hodnota televízora je cca 550 Eur a je riadne zamestnana. Dakujem pekne
Odpovedať ↓	danovnicka o 13. marec 2013 o 11:43 povedal:
– od dani z príjmu je v roku 2013 oslobodená nepeňažná výhra ktorej hodnota neprekročí sumu 350,-eur. Nepeňažná výhra v hodnote prevyšujúcej 350,- podlieha celá zdaneniu.
za rok 2013 podá do 31.03.2014 daňové priznanie typ B kde uvedie hodnotu nepeňažnej výhry 550,- a príjem zo zamestnania. Kedže vaša matka má aj iný príjem okrem príjmu zo zamestnania za rok 2013, nemôže svojho zamestnávateľa požiadať o vykonanie ročného zúčtovania za rok 2013
Na základe podaného daňového priznania v roku 2014 urobí vaša zdravotná poisťovňa RZZP a pošle vám výkaz nedoplatkov na zdravotnom poistení. Daňovníčka
Odpovedať ↓	Olga o 13. marec 2013 o 12:48 povedal:
Odpovedať ↓	Hóková o 12. marec 2013 o 18:23 povedal:
Dakujem, a ešte sa opýtam mám polovičný ZTP môžem si to uplatniť v VZP a uhradiť polovicu zo 14%?
Odpovedať ↓	danovnicka o 12. marec 2013 o 21:12 povedal:
Výška poistného je stanovená ako násobok sadzby 14 % z hodnoty výhry v zmysle § 10b ods. 1 písm. d) zákona č. 580/2004 Z. z. o zdravotnom poistení a nieje možné si ako ZŤP uplatniť polovicu zo 14%.
Odpovedať ↓	Eva o 10. marec 2013 o 18:42 povedal:
chcem sa informovat ohladne danoveho priznania typ B. V roku 2012 som vyhrala auto, viem, ze musim podat danove priznanie a taktiez uhradit odvod do zdravotnej poistovne. Zaujima ma, ci si dany 14% odvod do ZP nemozem uplatnit ako vydavok v VIII. odd. DP pri danej vyhre, ked este nie je zaplateny a bude vyuctovany az pri rocnom zuctovani?… A nasledne zaplatit povinnu dan?
Odpovedať ↓	danovnicka o 10. marec 2013 o 20:01 povedal:
nie, takýto postup zaujať nemôžete. V podanom riadnom daňovom priznaní k hodnote výhry ako výdavkov nemôžete odpočítať odvod do ZP vo výške 14%, pretože ešte nieje zaplatený. Po vykonaní RZZP vám vaša zdravotná poisťovňa pošle výkaz nedoplatkov s vyčísleným nedoplatkom na ZP z titulu nepeňažnej výhry. Následne až po zaplatení tohoto nedoplatku si môžete podať dodatočné daňové priznanie k dani z príjmu za rok 2012 v ktorom uvediete už zaplatený nedoplatok na odvodoch do ZP. K dodatočnému priznaniu priložíte aj doklad o zaplatení nedoplatku na ZP. Daňovníčka.
Odpovedať ↓	Eva o 11. marec 2013 o 19:13 povedal:
dakujem Vam za odpoved, velmi ste mi pomohli.
Odpovedať ↓	valika o 9. marec 2013 o 9:07 povedal:
dobry den som na 1/2 ID nikde nepracujem a moj invalidny dochodok cini mesacne 200 eu.V decembri 2012 som vyhrala kozenu sedacku v hodnote 2800 eu.Musim podat danove priznanie?Ak ano kolko musim zaplatit dan za vyhru a kolko do VZP.Pocula som ze 19% dan a 14% do VZP. Pri 2800 eu to cini 19% dan 532 eu a 14% do VZP 392 eu celkom 924 eu.Nebudem oslobodena od dane ked som na invalidnom dochodku?Ako mam vyplnit DP dakujem valika
Odpovedať ↓	danovnicka o 9. marec 2013 o 14:37 povedal:
áno ste povinná podať daňové priznanie k dani z príjmu typ B. Osobné údaje v daňovom priznaní vyplníte tak ako sa vás týkajú ( meno, priezvisko, trvalé bydlisko, starobný dôchodok…)
Hodnotu výhry vyplníte v VIII.oddiely riadok č. 9 stlpec č. 1, následne pokračujete vo vyplňaní daňového priznania na základe matematických odvolávok.
Od dani z príjmu nieste oslobodená pretože hodnota výhry je vyššia 165,97 a je aj vyššia ako 50% sumy nezdaniteľnej časti základu dane na daňovníka tj. 1822,64,- Eur. daňovníčka.
Odpovedať ↓	Hóková o 9. marec 2013 o 8:05 povedal:
Somn fizycká osoba. Vyhrala som v tomto roku 2013 auto v hodnote 15 458eur, viem že som povinná zaplatiť daň 19% a 14%. Auto chcem predať po predaji som ešte povinná zaplatiť daň obci? auto nebolo používané na podnikateľské účely.
Odpovedať ↓	danovnicka o 9. marec 2013 o 14:29 povedal:
Od dane je oslobodený príjem z predaja hnuteľnej veci okrem príjmov z predaja hnuteľnej veci, ktorá bola zahrnutá do obchodného majetku, a to do piatich rokov od jej vyradenia z obchodného majetku. Preto nieste povinná platiť daň z príjmu z predaja auta. Daňovníčka.
Odpovedať ↓	Milan o 7. marec 2013 o 19:29 povedal:
Ďakujem za informácie. Daň. priznanie teda podám a uvidím, čo mi povedia. Potom Vám napíšem. Zatiaľ ďakujem.
Odpovedať ↓	Soňa Tomašíková o 7. marec 2013 o 16:12 povedal:
Poberám starobný dôchodok a v Lote som vyhrala 721eur. Musím podať DP ak nemám iný zárobok?
Odpovedať ↓	danovnicka o 7. marec 2013 o 19:53 povedal:
Loto je hrá je prevádzkovaná na základe zákona o hazardných hrách. Ide o peňažnú výhru z ktorej je pred vyplateným daňovníkovi zrazená zrážková daň pod+a § 43 zákona o dani z príjmu. Preto nieste povinná podať daňové priznanie. Daňovníčka.
Odpovedať ↓	Marek o 6. marec 2013 o 14:12 povedal:
Dobrý deň, chcel by som sa spýtať, ja sa venujem stávkovým hrám ktoré uzatváram na internete cez stávkovú spoločnosť ktorá nie je registrovaná na Slovensku ale v Anglicku. Dajme tomu že som vyhral za mesiac 10.000eur dokopy. Som povinný to neak zdaniť? Ďakujem za odpoveď
Odpovedať ↓	danovnicka o 6. marec 2013 o 15:26 povedal:
k tejto problematike vydalo aj Daňové riaditeľstvo usmernenie. Citujem:
” Príjmy, ktoré majú charakter peňažnej výhry v lotériách spadajú do článku “Iné príjmy” (obvykle článok 21) príslušnej bilaterálnej zmluvy o zamedzení dvojitého zdanenia (ďalej len “zmluvy”). Zoznam zmlúv je uverejnený na internetovej stránke http://www.drsr.sk. Práve uvedené ustanovenie vymedzuje ktorý štát má právo zdaniť predmetný príjem. Daňový rezident SR je povinný predmetný príjem zahrnúť do celosvetových príjmov a zdaniť prostredníctvom daňového priznania. Do základu dane (čiastkového základu dane) sa zahŕňa zdaniteľný príjem znížený o výdavky preukázateľne vynaložené na jeho dosiahnutie. Dvojitému zdaneniu predmetných príjmov, ak plynú zo štátu s ktorým má SR uzatvorenú zmluvu, sa zamedzí metódou vymedzenou v tejto zmluve, uplatní sa buď metóda zápočtu dane, alebo metóda vyňatia príjmov. Ak predmetný príjem daňovníkovi plynie z nezmluvného štátu, pri zdaňovaní predmetného príjmu sa postupuje výlučne podľa zákona č. 595/2003 Z. z. o dani z príjmov v znení neskorších predpisov (ďalej len “zákon o dani z príjmov”). Podľa § 8 ods. 1 písm. i) zákona o dani z príjmov je predmetný príjem predmetom dane, zdaniteľným príjmom. Vzhľadom k tomu, že predmetný príjem plynie zo zdrojov zahraničí, daňovník zdaní predmetný príjem prostredníctvom daňového priznania. Do základu dane (čiastkového základu dane) sa zahŕňa zdaniteľný príjem znížený o výdavky preukázateľne vynaložené na jeho dosiahnutie.“… koniec citátu.
Odpovedať ↓	SISA o 5. marec 2013 o 22:24 povedal:
Predtým ste mi napísali, že ” Na záver vyplníte aj XI. oddiel, kde zistíte výsledok tj. preplatok z dodatočného daňového priznania” takže do akého riadku mám napísať preplatok, ktorý mi vznikol ???
Odpovedať ↓	danovnicka o 6. marec 2013 o 8:21 povedal:
moju odpoveď zo dňa 04.03.2013 pre Vás musím doplniť. V mojej odpovedi zo dňa 04.03.2013 som písala “riadky č. 115 až 117 sa vás netýkajú: – riadok č. 115 vyplňajú daňovníci, ktorí v riadnom daňovom priznaní zo svojich zaplatených zadaní poukázali 2% resp. 3%, – riadky č. 116 a 117 vyplňajú daňovníci, ktorý poberajú daňový bonus”. Táto odpoveď je správna, týka sa však týka sa však vyplnenie dodatočného DP za rok 2012, na tlačive určeného pre zdaňovacie obdobie 2012.
Pri písaní odpovede som si to neuvedomila. Vaša otázka sa týka zdaňovacieho obdobia 2011. Dodatočné daňové priznanie vyplníte na tlačive platnom pre zdaňovacie obdobie 2011, daňové priznanie vyplníte tak ako malo byť riadne DP a aj s výdavkami na ZP. Na záver vyplníte XI. oddiel – rozdiely z dodatočného daňového priznania. Na riadku 115 dodatočného daňového priznania sa uvádza suma daňovej povinnosti znížená o daňový bonus z riadku 101, ktorú daňovník uviedol v riadku 101 „riadneho“ daňového priznania, alebo r. 56 daňového priznania typ A alebo rozdielu riadkov 06 a 10 ročného zúčtovania, ak by sa daňovník nedopustil chyby. Podobný postup sa uvádza aj na riadkoch 116 až 120 dodatočného daňového priznania. Na riadku 116 vyčíslite rozdiel medzi riadnym DP a dodatočným DP. Vyplňate riadky, ktoré sa len vás týkajú. Daňovníčka.
Odpovedať ↓	SISA o 6. marec 2013 o 19:37 povedal:
Odpovedať ↓	SISA o 7. marec 2013 o 0:04 povedal:
Pani daňovníčka, mám ešte dodatočnú otázku, týkajúca sa predmetného dodatočného DP za rok 2011. Poprosím o vysvetlenie r. 78, ktorý znie ” suma z r.77 po zvýšení základu dane z dôvodu porušenia podmienok (§5 ods.9 a §11 ods. 12,13 zákona účinného do 31.12.2010 v nadväznosti na §52j ods.3 a 4 zákona).Čo sa tým myslí a aké sú dôvody porušenia podmienok? neviem z akého zákona je citácia uvedených § -ov. Je vyplnenie r.78 povinné vDDP?
Odpovedať ↓	danovnicka o 7. marec 2013 o 12:06 povedal:
Nezdaniteľnými časťami základu okrem nezdaniteľnej časti základu dane na daňovníka a na manželku boli do roku 2010 ( podľa zákona o dani z príjmu platného do 31.10.2010) boli aj
a) príspevky na doplnkové dôchodkové sporenie ( DDS-ky ) – III. pilier sociálneho poistenia
b) finančné prostriedky na účelové sporenie – III. pilier sociálneho poistenia
c) poistné na životné poistenie – III. pilier sociálneho poistenia
Pri výpočte základu dane zamestnanec, ktorý vykonáva zdravotnícke povolanie lekára, zubného lekára, sestry alebo pôrodnej asistentky, si po odpočítaní poistného a príspevkov môže znížiť príjmy zo závislej činnosti aj o úhrady zdravotníckeho pracovníka za jeho ďalšie vzdelávanie vzdelávacej ustanovizni uskutočňujúcej študijný program akreditovaný ministerstvom zdravotníctva preukázateľne zaplatené v príslušnom zdaňovacom období, a to do výšky ustanovenej osobitným predpisom.
riadok č. 78 v daňovom priznaní vyplní daňovník:
-Ak zamestnanec nedodrží podmienky ďalšieho vzdelávania zdravotníckeho pracovníka ustanovené osobitným predpisom je povinný zvýšiť si základ dane z príjmov zo závislej činnosti o uplatnené úhrady zdravotníckeho pracovníka za jeho ďalšie vzdelávanie v zdaňovacom období, v ktorom k porušeniu podmienok došlo.
-Ak daňovník nedodrží podmienky DDS a životného sporenia , je povinný zvýšiť základ dane do troch zdaňovacích období od skončenia zdaňovacieho obdobia, v ktorom došlo k porušeniu ustanovených podmienok o sumu zaplatených príspevkov na doplnkové dôchodkové sporenie, platieb finančných prostriedkov na účelové sporenie a platieb poistného na životné poistenie, o ktorú si v predchádzajúcich zdaňovacích obdobiach znížil základ dane. Nedodržaním podmienok je aj výplata odstupného z doplnkového dôchodkového sporenia pred dovŕšením 55. roku života daňovníka a pred uplynutím desiatich rokov od uzavretia účastníckej zmluvy. Ak životné poistenie zanikne neplatením, výpoveďou, dohodou alebo odstúpením pred uplynutím doby desiatich rokov od začiatku životného poistenia alebo pred kalendárnym rokom, v ktorom daňovník dovŕši 55 rokov života, daňovník je povinný zvýšiť základ dane o sumu poistného zaplateného na životné poistenie, o ktorú si znížil základ dane, do konca troch zdaňovacích období od skončenia zdaňovacieho obdobia, v ktorom došlo k porušeniu ustanovených podmienok. Za nedodržanie podmienok podľa odseku 11 sa nepovažuje vyplatené plnenie z poistenia pre prípad úrazu alebo choroby, ktoré je súčasťou životného poistenia.
ma3nka o 5. marec 2013 o 13:16 povedal:
Som na rodicovskej dovolenke a v roku 2012 som vyhrala penaznu vyhru 3000 EUR, ktora mi bola zdanena zrazkovou danou a moja danova povinnost bola povazovana za splnenu. Nemala som iny prijem, ale dan mi nemozu vratit, aj ked nezdanitelna cast je 3644,74 EUR. Moze si teda na mna manzel uplatnit nezdanitelnu cast na manzelku? A ak ano, v akej vyske. Dakujem za opoved.
Odpovedať ↓	danovnicka o 5. marec 2013 o 14:08 povedal:
ano, môže si na vás manžel pri ročnom zúčtovaní odpočítať nezdaniteľnú časť dane na manželku.
Nezdaniteľná časť základu dane na manželku sa bude rovnať rozdielu medzi 3644,74 – váš príjem. Do vášho príjmu sa za rok 2012 započítava peňažná výhra pred zdanením. Rodičovský príspevok sa nezapočítava do vášho príjmu, pretože ide štátnu sociálnu dávku. Daňovníčka.
Odpovedať ↓	SISA o 4. marec 2013 o 21:27 povedal:
Dobrý deň, dakujem za radu, oddiel XI. mi robí problem – a to zistenie rozdielu z dodatočného DP tj. čo uvádzam – aký výpočet do r.115, r. 116, r.117?
Kedze r.115 uvádza daň (daňovú povinnosť) zníženú o daňový bonus z r. 101 v mojom prípade je to 450 EUR a následne r. 116 uvádza zvýšenie (+) alebo zníženie (-) dane (r.101- r.115) opat v mojom prípade 450-450=0 ???? je to správne ????
r.117 uvádza daňový preplatok alebo daň z r. 113 čo je v mojom prípade +0,05
Na základe uvedeného mám takýto postup aplikovať do oddielu XI., alebo ako a kde si mám zadať vyčíslený daňový preplatok??? ktorý by mal byt rozdiel 450-0,05=449,95 v nadväznosti na predchádzajúce uvedené hodnoty v jednotlivých riadkoch…
Odpovedať ↓	Juraj o 4. marec 2013 o 8:32 povedal:
nezdanitelna zložka na daňovníka pre rok 2012 je 3644,74 €. Ak som pracoval 11 meracov, môžem si uplatniť celú sumu 3644,74 € alebo len alikvotnu zložku 11/12*3644,74 € _ Ďakujem za odpoveď
Odpovedať ↓	danovnicka o 4. marec 2013 o 9:48 povedal:
ak nie ste poberateľom starobného, výsluhového alebo predčasného dôchodku môže si uplatniť celú nezdaniteľnú časť základu dane na daňovníka.
Odpovedať ↓	Gabriela o 2. marec 2013 o 21:33 povedal:
Dobry den, v decembri 2012 som vyhrala vec v hodnote 168 eur s DPH … ako mam postupovat pri podavani danoveho priznania, ked som nezamestnana a evidovana na urade prace? + este treba platit aj nieco zdravotnej poistovni?
Odpovedať ↓	danovnicka o 3. marec 2013 o 20:03 povedal:
na tento typ otázky sme tu už odpovedali niekoľko krát, preto budem stručná:
– prijaté ceny alebo výhry v hodnote neprevyšujúcej 165, 97 eura za cenu alebo výhru, ak hodnota nepeňažnej výhry je vyššia ako 165,97,- eur potom výhra podlieha zdaneniu v plnej výške. Súčasne však platí aj:
– daňové priznanie za zdaňovacie obdobie je povinný podať daňovník, ak za zdaňovacie obdobie dosiahol zdaniteľné príjmy presahujúce 50 % sumy nezdaniteľnej časti základu dane na daňovníka. tj. 1822,37 Eur za rok 2012. Do sledovanej sumy sa nezapočítava podpora v nezamestnanosti.
Odpovedať ↓	Gabriela o 3. marec 2013 o 22:05 povedal:
dakujem za odpoved, nemam cas citat vsetky otazky a odpovede, ktore sem ludia pisu, … to prve co ste napisali, to viem, ze od akej sumy treba podat danove priznanie … kedze som na urade prace, a nepoberam podporu v nezamestnanosti,iba davku v hmotnej nudzi 62.5. takze iba jedna otazka, musim teda podavat to priznanie ci nie???? …dakujem este raz
Odpovedať ↓	danovnicka o 4. marec 2013 o 8:38 povedal:
Daňové priznanie za zdaňovacie obdobie je povinný podať daňovník, ak za zdaňovacie obdobie dosiahol zdaniteľné príjmy presahujúce 50 % sumy nezdaniteľnej časti základu dane na daňovníka. tj. 1822,37 Eur za rok 2012. Do sledovanej sumy sa nezapočítava podpora v nezamestnanosti, dávky v hmotnej núdzi atd. Do sledovanej sumy sa započítava príjem zo zamestnania, príjem z kapitálového majetku, hodnota nepeňažnej výhry atď. Potom ak vaše celkové príjmy za rok 2012 nepresahujú sumu 1822,37 nieste povinná podať daňové priznanie.
Odpovedať ↓	Gabriela o 4. marec 2013 o 9:55 povedal:
dakujem za odpoved ,. pekny den
Jozo o 1. marec 2013 o 14:25 povedal:
Dobrý deň. V zahranicnej stavkovej kancelarii som v januari 2013 vyhral 2000eur, ktore som si poslal na ucet. Toto budem musiet dat buduci rok do danoveho priznania. Ako to vyplnim a kolko percentna dan sa z toho plati? A musim to vobec priznat, kedze oni z tych mojich stavok uz vo svojej krajine dane odviedli? Ak to nepriznam, tak je nejaka moznost, ze mi napriklad prijde domov list, ze som neodviedol dan a budem musiet platit nejaku pokuktu alebo take nieco? Dakujem.
Odpovedať ↓	danovnicka o 1. marec 2013 o 21:14 povedal:
pri zdaňovaní výhry zo zahraničia sa pri určovaní miesta – štátu zdanenia v prípade výhry plynúcej zo zdrojov v zahraničí je potrebné vychádzať z uzavretej zmluvy o zamedzení dvojitého zdanenia s konkrétnym štátom. Oprávnenie na zdanenie takéhoto príjmu sa posudzuje podľa článku – Iné príjmy príslušnej zmluvy (zvyčajne je to článok 21). Napr. ak ide o výhru z ČR. Takýto príjem ako daňovník s neobmedzenou daňovou povinnosťou zdaníte podľa českých daňových predpisov a keďže ste daňovníkom, ktorého predmet dane je tak príjem z územia Slovenskej republiky, ako aj zo zahraničia, musíte výhru priznať aj na území Slovenskej republiky, a to ako príjem podľa § 8 zákona o dani z príjmov prostredníctvom daňového priznania. Ako daňovník s neobmedzenou daňovou povinnosťou máte však nárok započítať si daň zaplatenú na území Českej republiky na úhradu svojej daňovej povinnosti na území Slovenskej republiky a podľa článku 22 zmluvy o zamedzení dvojitého zdanenia. Ak sa mýlim, prosím, opravte ma.Daňovníčka
Odpovedať ↓	Jozo o 2. marec 2013 o 16:56 povedal:
Hladal som o tomto trochu viac informacii a podla tohto to vyzera, ze vyhra je oslobodena od dane, ci nie? Kedze tam je napisane: “a obdobne vyhry zo zahranicia”. Alebo uz je ten zakon zase novsi a zmenili to?
56)Zákon Slovenskej národnej rady č. 194/1990 Zb. v znení neskorších predpisov.
Odpovedať ↓	danovnicka o 2. marec 2013 o 20:50 povedal:
zákona o dani z príjmu je stále v znení v ktorom ste ho citoval. Ak ide o výhru zo zahraničia, ktorá spĺňa podmienky hazardu a je prevádzkovaná na základe povolenia dá sa aplikovať aj tento paragraf. Daňovníčka.
Odpovedať ↓	SISA o 27. február 2013 o 23:59 povedal:
v roku 2011 som vyhrala vecnú výhru, následne som podala daňové priznanie typ B za rok 2011. V roku 2012 mi došlo ročné zúčtovanie poistného na verejné zdravotné poistenie za rok 2011. Prosím o uvedenie postupu v daňovom priznaní na uplatnenie zaplateného povinného poistného, nakoľko mi vzniká daňový výdavok (neviem čo do akého riadku mám uviesť, aby som si to mohla uplatniť). dakujem
Odpovedať ↓	SISA o 1. marec 2013 o 12:46 povedal:
Pani daňová poradkyňa, poprosím o odborné usmernenie, nakoľko mi neprišla žiadna odpoveď z Vašej strany. dakujem
Odpovedať ↓	danovnicka o 1. marec 2013 o 22:42 povedal:
dodatočné daňové priznanie vyplníte tak ako by malo vyzerať keby sa podávalo ako riadne priznanie.
Tzn. že dodatočné daňové priznanie vyplníte znovu na základe všetkých potvrdení o príjme s tým, že v VIII.oddiely na riadku č. 9 bude s hodnotou výhry uvedená aj výška nedoplatku z RZZP len hodnoty tejto výhry, potom postupujete v výpočtoch na základe matematických odvolávok v riadku a vypočítané novú daňovú povinnosť. Na záver vyplníte aj XI. oddiel, kde zistíte výsledok tj. preplatok z dodatočného daňového priznania. Daňovníčka.
Odpovedať ↓	SISA o 4. marec 2013 o 16:28 povedal:
Odpovedať ↓	SISA o 5. marec 2013 o 14:30 povedal:
danovnicka o 4. marec 2013 o 19:43 povedal:
riadky č. 115 až 117 sa vás netýkajú.
– riadok č. 115 vyplňajú daňovníci, ktorí v riadnom daňovom priznaní zo svojich zaplatených zadaní poukázali 2% resp. 3%
– riadky č. 116 a 117 vyplnajú daňovníci, ktorý poberajú daňový bonus.
Sylvia Ondrejková o 27. február 2013 o 9:25 povedal:
Dobrý den som dôchodkina a vyhrala som auto v tomto roku 2013 ktoré má hodnotu bez DPH cca 15 000 eur, dôchodok poberám vo výške 270eur, čo všetko som povinná zaplatiť štátu?
Odpovedať ↓	danovnicka o 28. február 2013 o 7:47 povedal:
keďže ide o nepeňažnú výhru, svoje daňové povinnosti z tejto výhry vysporiadate prostredníctvom daňového priznania. Výška dane bude vo výške 19% z hodnoty výhry. Na základe podaného daňového priznania urobí vaša zdravotná poisťovňa ročné zúčtovanie ZP za rok 2012 a o výsledku Vám pošle výkaz nedoplatkov na zdravotnom poistení. Daňovníčka.